Ugniagesiai gesina riaušininkų padegtą gyvenamąjį namą Totename
**2011 m. riaušės Anglijoje** vyko šalies sostinėje ir kituose miestuose 2011 m. rugpjūčio 6 d. – rugpjūčio 10 d. Riaušės kilo po rugpjūčio 4 d. Totename policijos nušauto Mark Duggan. Pasak policijos pranešimų, ji atliko sulaikymo operaciją, kurios metu Duggan buvo ginkluotas ir priešinosi pareigūnams, todėl įvyko susišaudymas.

Rugpjūčio 6 d. apie 200 Totenamo gyventojų ir Duggan giminaičių išėjo į gatves protestuodami prieš policijos veiksmus. Kai kurie protesto dalyvių tapo agresyvūs ir pradėjo masines riaušes. Per kelias kitas dienas neramumai ir riaušės pasklido po įvairias Londono miesto dalis, o dar vėliau – kitus Didžiosios Britanijos miestus (Birmingamą, Liverpulį, Bristolį, Mančesterį, Notingemą ir kt.).

Po keturių riaušių dienų aukų skaičius siekė 4, apie 16 civilių sužeistų, 111 sužeistų policijos pareigūnų, o areštų skaičius – 1 100.

Rugpjūčio 9 d. Didžiosios Britanijos premjeras David Cameron pranešė, kad į Londono gatves bus išleista apie 16 000 policijos pareigūnų tvarkai palaikyti. Taip pat buvo pranešta, kad policijai yra suteikta teisė tramdyti riaušininkus guminėmis kulkomis ir vandens patrankomis.

Rugpjūčio 11 d. šalies parlamentas suruošė skubų įvykių aptarimą.

Didžiosios Britanijos draudimo bendrovių asociacija apskaičiavo, kad patirti nuostoliai gali siekti 200 milijonų svarų sterlingų.

Rugpjūčio 12 d. JK policija pranešė, kad per tris dienas yra suėmusi daugiau nei 1 000 žmonių ir apie 600-ams yra pateikti kaltinimai.

Rugpjūčio 13 d. pagrindiniuose JK miestuose policija žymiai padidino savo pajėgas. Šalies ministras pirmininkas D. Cameron pranešė, kad buvęs Niu Jorko ir Los Andželo policijos vadas William J. Bratton bus ministro kabineto patarėju šių įvykių klausimu.

Aukos ir traumos
----------------

* Rugpjūčio 9 d. 26 m. Trevor Ellis mirė nuo šūvių sužeidimu.

* Rugpjūčio 10 d. trys pakistaniečiai Haroon Jahan, Shahzad Ali ir Abdul Musavir buvo partrenkti automobilio, kuomet stengėsi apginti savo turtą.

* Rugpjūčio 11 d. ligoninėje mirė Richard Mannington Bowes, susižeidęs rugpjūčio 8 d. bandęs gesinti gaisrą.

* Londone tarp rugpjūčio 8 ir rugpjūčio 9 d. riaušininkų buvo sužeisti 14 gyventojų. Tarp jų buvo ir 75 m. moteris.

* Rugpjūčio 8 d. rytų Londone studentas Mohd Asyraf Haziq iš Malaizijos buvo sumuštas ir du kartus apiplėštas.

* Iš viso nuo riaušių pradžios sužeisti 186 pareigūnai ir 5 policijos šunys

Šaltiniai
---------

1. ↑  Tottenham riots: a peaceful protest, then suddenly all hell broke loose
2. ↑  UK riots: More than 1,000 arrests strain legal system to the limit
3. ↑  UK PM Recalls Parliament as London Continues to Burn
4. ↑  UK Insurance Industry welcomes Prime Minister’s Compensation Scheme announcement and pledges help to make the scheme work Archyvuota kopija 2012-03-01 iš Wayback Machine projekto.
5. ↑  London riots: More than 1,000 arrested over disorder
6. ↑  Police Body Questions PM’s Need For US Cop[neveikianti nuoroda]
7. ↑  London and UK riots day three aftermath – Tuesday 9 August 2011
8. ↑  Three killed protecting property during Birmingham riots
9. ↑  The night that rioters ruled and police lost control of the streets of London
10. ↑  England riots: YouTube mugging victim 'recovering'
11. ↑  Britain’s suspected rioters face courts as order restored
12. ↑  UK riots: Hundreds of arrests around the country as yobs find new targets